                                               Z A P I S N I K

     Sa sjednice Općinskog vijeća općine Jarmina održane 12. ožujak 2013. godine u 18 sati u prostorijama ŠRD „Crvenperka“ Jarmina

      NAZOČNI:                                                            ODSUTNI:

1. MILAN NAGLIĆ                                              1. TOMISLAV PRACAIĆ

2. STJEPAN SEDLAR

3. DALIBOR BELA

4. ĐURO HORVAT

5. STJEPAN MAJPRUZ

6. MARIO KRUŠELJ

7. DRAGUTIN CULI

8. MARIO MATIĆ

9. VLADIMIR KLARIĆ

10. STJEPAN DADIĆ

Predsjednik Općinskog vijeća Milan Naglić za sjednicu predlaže

                                  D N E V N I    R E D

1. Usvajanje zapisnika sa prethodne sjednice.

2. Donošenje izmjene odluke o komunalnom doprinosu.

3. Donošenje Odluke o dodjeli studentske stipendije.

4. Dogovor oko obilježavanja dana općine.

5. Razno.

      Glasovanjem vijećnika dnevni red je jednoglasno prihvaćen.

      Na sjednici Općinskog vijeća nazočni su bili i Jurić Štefica sa sinom Juri Mladen
      Pročelnik je pročitao zamolbu Jurić Štefice o potvrđivanju ranije donošene odluke Općinskog vijeća o dodjeli građevinske čestice na kojoj je on  napravila kuću a čestica joj je dodijeljena kao socijalnom slučaju.
     Gospodin Jurić je rekao da je u obnovu kuće uložio deset tisuća eura a na vijeću je da odluči dali će se parcela dodijeliti njemu ili mami a ako se dodjeli njoj imovina će se oduzeti  retroaktivno kao korisniku socijalne skrbi.
     Načelnik je rekao da ima dogovoren sastanak sa državnom odvjetnicom gdje će se informirati dali postoji kakova zapreka sa dodjelom parcele.

     Glasovanjem vijećnika jednoglasno je donesena odluka da se bez naknade dodjeli parcela na kojoj je izgrađena kuća Jurić Mladenu ili Štefici.

                                                  TOČKA 1.

      Glasovanjem vijećnika zapisnici sa prethodne dvije sjednice jednoglasno su usvojeni.
                                                   TOČKA 2.

       Pročelnik Stjepan Smetiško vijećnike je informirao o potrebi donošenja izmjene dosadašnje odluke o komunalnom doprinosu zbog što lakše legalizacije nelegalno izgrađenih objekata.

       Pročelnik je također vijećnike upoznao sa izmjenama odluke u nekoliko općina na području naše županije.
       Predsjednik vijeća je rekao da je on za doprinos od jedne kune za stambene objekte a vijećnik Stjepan Sedlar je rekao da je i on za jednu kunu ali smatra da je on trenutno u sukobu interesa jer i on treba legalizirati.

       Načelnik smatra da bi trebao doprinos za stambeni objekat ostati pet kuna a vijećnik Dadić Stjepan je za jednu kunu.

       Vijećnik Dragutin Culi smatra da  sniženjem našeg doprinosa građanin neće puno profitirati ako mora platiti ukupnu legalizaciju trideset pet tisuća kuna a općini znači dosta.
       Nakon rasprave vijećnika glasovanjem vijećnika većinom glasova uz dva suzdržana glasa donesena je odluka o izmjeni odluke o komunalnom doprinosu kojom  komunalni doprinos za stambeni prostor sada iznosi 2,5 kuna.
       Glasovanjem vijećnika prijedlog donačelnice Višnje Škrlec da doprinos za pomoćne stambene i gospodarske objekte iznosi pola kune nije prihvaćen.
        Glasovanjem vijećnika većinom glasova za i jedan suzdržan donesena je odluka da komunalni doprinos za pomoćne stambene objekte i gospodarske objekte iznosi 1 kuna.

        Predsjednik vijeća Milan Naglić predlaže da komunalni doprinos za trgovačke i ugostiteljske namjene bude 15 kuna.

        Nakon kratke rasprave glasovanjem vijećnika donesena je jednoglasno odluka da komunalni doprinos za objekte  trgovačke i ugostiteljske namjene iznosi 15 kuna.

        Također je jednoglasno donesena odluka da komunalni doprinos za poslovne građevine i proizvodne pogone iznosi 5 kuna.

                                                     TOČKA 3.

        Predsjednik Odbora za socijalnu skrb Mario Matić je rekao da je prispjelo pet zamolbi za stipendiju a kada je odbor izvršio bodovanje konstatirao je da samo dva kandidata udovoljavaju natječajnim kriterijima i to Marko Vukolić i Andriana Draganić.

       Vijećnik Vladimir Klarić predlaže da se stipendija podigne za sto kuna.

       Glasovanjem vijećnika donesena je jednoglasno odluka da se dodjeli stipendija Marku Vukoliću i Andrijani Draganić.

       Glasovanjem vijećnika većinom glasova donesena je odluka da se studentima koji su dobili stipendija isplati mjesečno još sto kuna za deset mjeseci u obliku pomoći odnosno nagrade.

                                               TOČKA 4.

Načelnik Andrija Draganić u kratkim crtama je predložio program obilježavanja dana općine te ulogu koju će imati udruge a svečana sjednica Općinskog vijeća ce biti u subotu.

      Vijećnik Đuro Horvat pita što je sa priznanjima za dane općine.

       Vijećnik Dragutin Culi predlaže da se oformi komisija za dodjelu priznanja.

       Načelnik je rekao da će se raspisati natječaj za prijedloge za dodjelu priznanja.

        Vijećnik Vladimir Klarić predlaže da se komisija sastoji od članova Odbora za socijalnu skrb i vijećnika Đure Horvata i Dragutina Culija te je glasovanjem vijećnika prijedlog jednoglasno prihvaćen.

                                                TOČKA 5.

        Vijećnik Dragutin Culi vijećnike je informirao o radnjama koje su se napravile vezano uz turističku smeđu signalizaciji te je rekao da se dio sredstava može namaknuti tijekom godine od ministarstva koje je uputilo javni poziv.

        Također je nazočne informirao o radnjama koje su dosada napravljene za legalizaciju objekata udruga na području općine.
         Pročelnik je pročitao preporuku župnika o ukopu na mjesnom groblju kojim se predlaže da se sahrane ne održavaju nedjeljom i blagdanima.

         Nakon kratke rasprave zaključeno je da se prijedlog prihvaća s tim da vrijeme pokopa ne smije biti veće od 48 sata.

         Donačelnica Višnja Škrlec je vijećnike izvijestila da se općina Jarmina udružila sa nekoliko općina vezano uz EU projekte  gdje će raditi stručni ljudi na samim projektima.

         Također je vijećnike informirala o javnim radovima koji slijede i o osposobljavanju osoba bez zasnivanja stalnog radnog odnosa u općini.

                                                                             Predsjednik Općinskog vijeća

                                                                                       Milan Naglić

